พอดีเจอก้อนที่คอตรงขากรรไกรล่างขวากับตรงกลางไม่ใหญ่มากมีโอกาสเป็นมะเร็งต่อมน้ำเหลืองไหมครับไม่มีไข้ตอนกลางคืนเหงื่อออกนิดหน่อยไม่มีอาการไข้หรืออ่อนเพลียเลย
สวัสดีค่ะ ก้อนที่คอตรงขากรรไกรล่างนั้นอาจจะมีสาเหตุมาจากต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก ซึ่งเป็นสาเหตุที่พบได้บ่อย ส่วนใหญ่ไม่มีอันตรายอะไร เมื่อการติดเชื้อดีขึ้น ต่อมน้ำเหลืองที่โตจะค่อยๆยุบไปได้ หรือเป็นก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ ไม่ยุบไป แต่ไม่โตขึ้นอย่างรวดเร็ว หรือเป็นการติดเชื้อที่บริเวณผิวหนัง มีต่อมน้ำลายติดเชื้อหรือฉีกขาดทำให้น้ำลายขังเป็นก้อน เป็นต้นส่วนสาเหตุเรื่องมะเร็งต่อมน้ำเหลืองนั้น เป็นสาเหตุที่พบได้ค่อนข้างน้อย อาการเช่นก้อนแข็ง ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อย มีไข้ เจ็บป่วยบ่อยๆไม่ทราบสาเหตุแน่ชัด หากมีอาการเหล่านี้ควรรีบไปพบแพทย์เพื่อตรวจเพิ่มเติมเบื้องต้นไม่ไปบีบหรือจับบริเวณก้อนดังกล่าว ไม่เอายาอะไรไปทาเอง และสังเกตอาการดังกล่าวไป